


KĖDAINIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL ASMENS SVEIKATOS PRIEŽIŪROS PASLAUGŲ UŽTIKRINIMO NEPAPRASTOSIOS PADĖTIES GALIOJIMO LAIKOTARPIU

2022 m. kovo 17 d. Nr.  AD-1-322
Kėdainiai

[bookmark: _GoBack]Vadovaudamasis Lietuvos Respublikos vietos savivaldos įstatymo  29 straipsnio  8 dalies 2 punktu, 18 straipsnio 1 dalimi, Lietuvos Respublikos vidaus reikalų ministro 2022 m. kovo 10 d. įsakymo Nr. 1V-187 „Dėl užsieniečių, pasitraukusių iš Ukrainos dėl Rusijos federacijos karinių veiksmų Ukrainoje, asmens sveikatos priežiūros paslaugų užtikrinimo ir receptinių vaistinių preparatų jiems išrašymo ir išdavimo nepaprastosios padėties galiojimo laikotarpiu“ 2.1. papunkčiu:
[bookmark: part_66a1b590c0f44efc822cb28da82e4b1f]1.   N u r o d a u:
[bookmark: part_5588496b557d423f9ace18c81838544b]1.1. Lietuvos nacionalinei sveikatos sistemai priklausančioms pirmines ir antrines asmens sveikatos priežiūros paslaugas teikiančioms įstaigoms Kėdainių rajono savivaldybės (toliau – Savivaldybė) teritorijoje užsieniečiams, užsiregistravusiems Migracijos departamente prie Lietuvos Respublikos vidaus reikalų ministerijos, kurių asmens sveikatos priežiūra nėra apmokama vadovaujantis Lietuvos Respublikos sveikatos draudimo įstatymo 6 straipsniu, (toliau – užsieniečiai) užtikrinti:
[bookmark: part_0c7a435666e348e6a497301cdfb44700]1.1.1. imunoprofilaktiką nuo COVID-19 ligos (koronaviruso infekcijos);
[bookmark: part_5d7da841e0de45d09a22c0e9403d8a92]1.1.2.  nepilnamečių užsieniečių profilaktinį patikrinimą ir skiepijimą, vadovaujantis Lietuvos Respublikos sveikatos apsaugos ministro 2018 m. rugpjūčio 29 d. įsakymu Nr.V-955 „Dėl Lietuvos Respublikos vaikų profilaktinių skiepijimų kalendoriaus patvirtinimo“;
1.1.3. skubiąją medicinos pagalbą, nėštumo priežiūrą, pagalbą prasidėjus gimdymui bei kitas būtinas I ir II lygio asmens sveikatos priežiūros paslaugas, kurių nesuteikus sveikatos būklė galėtų pablogėti tiek, kad jiems prireiktų skubiosios medicinos pagalbos paslaugų (toliau – būtinosios paslaugos);
[bookmark: part_1fb8f2cc9a6c440ba8a458e1e076d0c3]1.2. Kėdainių bendruomenės  socialinio  centro direktorių užtikrinti:
1.2.1. pavėžėjimo paslaugų teikimą laiku užsieniečiams, kai pavėžėjimo metu nėra poreikio teikti būtinąją pagalbą (pavėžėjimui nenaudojant greitosios medicinos pagalbos išteklių):
1.2.2. į II ir (ar) III lygio paslaugas teikiančią asmens sveikatos priežiūros įstaigą planinėms asmens sveikatos priežiūros paslaugoms gauti;
1.2.3. į fizinės medicinos ir reabilitacijos paslaugas teikiančią asmens sveikatos priežiūros įstaigą;
1.2.4. nelydimiems nepilnamečiams užsieniečiams užtikrinti šio įsakymo 1.2. papunktyje nurodytų pavėžėjimo paslaugų teikimą;
1.3. Kėdainių rajono savivaldybės visuomenės sveikatos biuro direktorių užtikrinti visuomenės sveikatos priežiūros paslaugas.
2. P a v e d u Kėdainių rajono savivaldybės administracijos vyr. specialistui (Savivaldybės gydytojui) kontroliuoti, kaip vykdomas šis įsakymas.
3. P r i p a ž į s t u  netekusiu galios Kėdainių rajono savivaldybės administracijos direktoriaus 2022 m. kovo 9 d. įsakymą AD-1-278 ,,Dėl asmens sveikatos priežiūros paslaugų užtikrinimo nepaprastosios padėties galiojimo laikotarpiu“.
4. N u s t a t a u, kad šis įsakymas įgyvendinamas tik nepaprastosios padėties galiojimo laikotarpiu.
[bookmark: part_ff2a6f95e7374e018efbcb9f66853447]
Administracijos direktorius	                                                                 	Arūnas Kacevičius

